alexandrainst/scandi-wiki huggingface dataset:
John-Ragnar Aarset

John-Ragnar Kvam Aarset (fødd 18. desember 1973 på Geilo) er ein norsk politikar frå Høgre. Han er frå 2015 generalsekretær i partiet.

Aarset har frå 1998 ein Bachelorgrad i kultur- og samfunnsvitskap frå Universitetet i Oslo. Han var 1998–2000 leiar i Unge Høgre, 2001–2004 sekretariatsnestleiar i stortingsgruppa til Høgre, 2004–2005 politisk rådgjevar for kommunal- og regionalministeren Erna Solberg, og 2005–2008 kommunikasjonsrådgjevar i stortingsgruppa i Høgre. Aarset var statssekretær i Samferdselsdepartementet 2013–2015.

Lokalpolitisk har han hatt ei rekkje tillitsverv, mellom anna kommunestyrerepresentant i Hol 1991–1995 og fylkestingsrepresentant i Buskerud 1995–2002. I stortingsperioden 2001–2005 var han 1. vararepresentant for Buskerud Høgre, i perioden etter 2. vararepresentant.

Utanom partipolitiske verv og stillingar har Aarseth mellom anna arbeidd som kommunikasjonsrådgjevar 2000–2001 i PR-byrået Konsensus AS, som spesialrådgjevar 2008–2012 i PR-byrået Gambit Hill+Knowlton og 2012–2013 som dagleg leiar i Forum Nye Bergensbanen.

John-Ragnar Aarset var 2004–2013 styreleiar i Litteraturselskapet Det norske Samlaget. Han fekk prisen Årets nynorskbrukar frå Nynorsk kultursentrum i 2018.

Kjelder 
 

Statssekretærar i Regjeringa Solberg
Statssekretærar frå Høgre
Lokalpolitikarar i Hol
Høgrepolitikarar i Buskerud
Vararepresentantar til Stortinget
Folk frå Hol
Ski-NM 1971

Noregsmeisterskapen på ski 1971 i nordiske greiner vart avvikla i tida 13. februar og ? april 1971 på Fåberg i Oppland og i Rælingen og Bærum i Akershus.

Mennene tevla i fire langrennsøvingar, to hopprenn og eitt kombinertrenn, medan kvinnene tevla i tre langrennsøvingar.

Langrenn menn

15 km 

Dato: 17. februar
Stad: Fåberg

30 km 

Dato: 13. februar
Stad: Fåberg

50 km 

Dato: 21. februar
Stad: Fåberg

3 x 10 km stafett 

Dato: 14. februar
Stad: Fåberg

Langrenn kvinner

5 km 

Dato: ? februar
Stad: Fåberg

10 km 

Dato: 17. februar
Stad: Fåberg

3 x 5 km stafett 

Dato: 21. februar
Stad: Fåberg

Kombinert

Hopprenn

Normalbakke 

Dato: 21. februar
Stad: Marikollen i Rælingen

Storbakke 

Dato: april
Stad: Skuibakken i Bærum

Kjelder
Sportsboken 1971. Norsk kunstforlag. Oslo 1971.

Noregsmeisterskap i 1971
Noregsmeisterskap på ski
Idrettstilskipingar i Innlandet
Idrettstilskipingar i Viken
Idrett i Lillehammer‎ 
Idrett i Rælingen
Idrett i Bærum
Ugadi

Ugadi (ugādi, samvatsarādi, yugadi) er tradisjonell nyttårsdag for folk i dei indiske delstatane Andhra Pradesh, Telangana , Karnataka og Maharashtra. Han fell på den første dagen av månaden tsjaitra i hindukalenderen. Dette svarer typisk til mars eller april i den vestlege kalenderen.

Under feiringa av dagen lagar ein fargerike bakketeikningar (kolamulus eller rangoli), pynter dører med mangoblad (toranalu, kannada torana), kjøper og gjev vekk gåver som nye klede, gjev almisser til fattige og vitjar hindutempel. Ein kan ta spesielle bad med oljebehandling etter, og det er vanleg å tilreia og et ein særskild type mat kalla pachadi. Retten pachadi inneheld alle smakane – søt, sur, salt og bitter. I telugu- og kannadatradisjonar er dette ei symbolsk påminning på at ein må forventa alle slags «smakar» i det ein vil oppleva i det nye året.

Ugadi har lenge hatt ei viktig stilling blant hinduar i områda der han blir feira. Tekstar og inskripsjonar frå mellomalderen nemner store gåver til tempel og sosiale senter på denne dagen. Den same dagen blir feira som nyttår av hinduar i mange andre delar av India, til dømes som gudi padwa i Maharashtra.

Kjelder

Denne artikkelen bygger på «Ugadi» frå ,  den 14. april 2018.  
 

Nyttår
Vårfestar
Hinduhøgtider
Indiske høgtider
Gossen Idrettslag

Gossen Idrettslag er eit idrettslag heimehøyrande på øya Gossa i Aukra kommune. Laget vart skipa i 1967 då Nord-Gossen Idrettslag og Sør-Gossen Fotballklubb slo seg saman i eitt idrettslag. Gossen IL er aktivt med i fotball og handball. Laga spelar på Riksfjord stadion og Aukra Arena. Gossen-spelarane stiller i kvite drakter og raude bukser.

Fotballaget Gossen var på sitt beste få år etter skipinga i 1967. Både i 1968 og 1970 vann laget 4. divisjon Romsdal og rykte opp til 3. divisjon Møre, der det 1969 enda på 7. og i 1970 8. og siste plassen, dermed nedrykk begge sesongane. Også kring 2000 hadde Gossen eit bra lag som deltok fleire år på 4. nivå i det norske seriesystemet.

Kjelder

Idrettslag i Møre og Romsdal
Sportsklubben Stag

Sportsklubben Stag er eit idrettslag heimehøyrande i Stavern i Vestfold, skipa 17. juni 1945. Laga vart danna då Stavern Idrettsforening og Agnes Idrettslag slo seg saman. Stag har om lag 1100 medlemer og er aktivt med i fotball, handball og troppsturn. Kvite trøyer og grøne bukser og strømper er Stag sine klubbfargar.

Stag sitt fotballag var på sitt høgste nivå då det i 1969 spelte i 2. divisjon avdeling A, der Stag møtte lag som Vålerengen IF, Mjøndalen IF og avdelingsvinnar Pors. Stag enda då på 7. plass og rykte ned i 3. divisjon, same året som det vart tap i 3. runde i NM-cupen mot blivande finalist Fredrikstad FK.

Stag har dei seinare åra hatt eit av dei beste mannskapa i kroppsturn i Noreg.

Kjelder
Denne artikkelen bygger på «Sportsklubben Stag» frå ,  den 14. april 2018.  
 

Idrettslag i Larvik
Vardal Idrettsforening

Vardal Idrettsforening er eit idrettslag heimehøyrande i Vardal i Gjøvik kommune, skipa 18.august 1918. Vardal IF er aktivt med i fotball og spelar i heilblå drakter. Vardal Idrettspark er heimebana.

Kjelder
Denne artikkelen bygger på «Vardal Idrettsforening» frå ,  den 14. april 2018.  
 

Idrettslag i Gjøvik
Idrettslag skipa i 1918
1918 i Noreg
Skiold

Ski- og Ballklubben Skiold er eit idrettslag heimehøyrande i bydelen Strømsø i Drammen kommune, stifta 7. juni 1910. Laget er aktivt i fotball og innebandy, tidlegare har også bandy og ishockey stått på programmet. Både i 1939 og 1957 vann Skiold noregsmeisterskapen i bandy.

Skiold har hatt Marienlyst stadion til heimebane sidan 1924. Laget spelar i raude trøyer og strømper, samt kvite bukser.

Skiold var med i norsk bandy frå 1920 til 1997, då bandyavdelinga gjekk inn i nydanninga Drammen Bandy. Gjennom delar av 1960-70-åra hadde klubben også eit ishockeylag.

Kjelder
heimeside

Idrettslag i Drammen
NM i friidrett 1965

Noregsmeisterskapen i friidrett 1965, hovudmeisterskapen, vart avvikla på Haugesund stadion i Haugesund dagane 27.-29. august 1965. Arrangør var Haugesund Idrettslag og Rogaland Friidrettskrins. Meisterskapen omfatta 19 tevlingar for menn og 11 for kvinner.

Oddrun Lange vart tildelt kongepokal for sitt spjutkast på 48,38 meter og høgdehopparen Stein Sletten kongepokal for vinnarhoppet 2,07 m.

Menn

100 m

200 m

400 m

800 m

1500 m

5 000 m

10 000 m

110 m hekk

400 m hekk

3 000 m hinder

1000 meter stafett

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kvinner

100 m

200 m

400 m

800 m

80 m hekk

Høgdehopp

Lengdehopp

Kulestøyt

Diskoskast

Spjutkast

Kjelder
Arbeiderbladet 31. august 1965

Noregsmeisterskap i 1965
Noregsmeisterskap i friidrett
Sport i 1965
Idrett i Haugesund
Adenosintrifosfat

Adenosintrifosfat (ATP) er ei kjemisk sambinding mellom adenin, ribose og tre fosfatgrupper. Ho er særs viktig for livet av di ho leverer kjemisk energi til dei fleste energikrevjande prosessane i alle levande seller, slik som oppbygginga av kjemiske sambindingar, transport over membranar eller gjennom seller, og muskelarbeid. Når ATP vert spalta til adenosindifosfat (ADP) og fosfat vert det frigjeve energi. ADP kan spaltast vidare til adenosinmonofosfat (AMP) og fosfat i ein prosess der det òg vert frigjeve energi. ATP vert danna på nytta frå ADP og AMP i samband med med nedbryting av feitt, karbohydrat og protein, tilført frå næringsstoff eller frå lager i kroppen. ATP kan tenkjast på som kontantane i energiøkonomien til organismane.

Under fotosyntesen til plantene vert lysenergi omdanna til kjemisk energi i form av ATP gjennom fotosyntetisk fosforylering. Desse ATP-molekyla vert nytta til syntesen av karbohydrat frå karbondioksid og vatn. Under respirasjonen til plantene vert energien i dei lagra organiske stoffa (stive, sukker, feitt) omdanna til ATP gjennom oksidativ fosforylering, som vert nytta til mange energikrevjande prosessar i plantene.

Kjelder 

Nukleotid
Purin
Ivor Novello-prisen

Ivor Novello-prisen er ein britisk musikkpris kalla opp etter skodespelaren og komponisten Ivor Novello. Prisar for låtskriving og komposisjon har blitt delte ut av British Academy of Songwriters, Composers and Authors (BASCA) sidan 1956.

Historie
Prisane, kjend somThe Ivors, blir delte ut i London kvart år i mai med støtte frå PRS for Music. 

Sjølve prisen er ein bronseslulptur av Euterpe, den greske musa for lyrikk.

Priskategoriar

Nominert årleg pris
 Best Song Musically and Lyrically
 Best Contemporary Song
 Album Award
 Best Original Film Score
 Best Television Soundtrack

Andre årlege prisar
Songwriter of the Year
Most Performed Work

Andre prisar
Jazz Award
Classical Music Award
Inspiration Award
Outstanding Song Collection
Outstanding Contribution to British Music
Lifetime Achievement
Special International Award
BASCA Fellowship
Best Dance Single Award 
International Hit of the Year
International Achievement in Musical Theater
Jimmy Kennedy Award
Best Selling UK Single
Best Original Music for a Television/Radio Broadcast
Special Award for Songwriting

Uvanlege itldelingar

I 1964 hadde John Lennon og Paul McCartney fire Ivor-nominasjonar, blant dei to nominasjonar i same kategori, og blei også gjeven ein  «Special Award for Outstanding Services to British Music». 
I 1976 vann Graham Gouldman og Eric Stewart frå 10cc tre prisar for «I'm Not in Love». Dei vann Most Performed British Work, Best Pop Song og International Hit of the Year.
I 2008 blei Amy Winehouse nominert til tre prisar, to av dei i same kategori (for Best Song Musically & Lyrically).
I 2010 blei den første Ivor Novello-prisen gjeven til lydsporet til eit dataspel Killzone 2 frå PS3. Det var komponert av Joris de Man.

Sjå og
:Kategori:Ivor Novello-prisvinnarar

Kjelder

Denne artikkelen bygger på «Ivor Novello Awards» frå ,  den 15. april 2018.

Bakgrunnsstoff

BASCA (British Academy of Songwriters, Composers and Authors)

 
Skipingar i 1955
Britiske musikkprisar
Tollnes Ballklubb

Tollnes Ballklubb er eit idrettslag heimehøyrande på Tollnes i Skien kommune, skipa 27. september 1932. Tollnes BK er eit reint fotballag som spelar heimekampane på Tollnes stadion i svartstripete trøyer, svarte bukser og gule strømper.

Tollnes BK har for det aller meste spelt på nivå 4-6 i det norske seriesystemet. Laget hadde ei kortare blomstringstid kring år 2000, og i 2002-sesongen deltok laget på nivå 2 i norsk klubbfotball.

Kjelder
Denne artikkelen bygger på «Tollnes Ballklubb» frå ,  den 15. april 2018.  
 

Fotballag i Vestfold og Telemark
Idrett i Skien
Fotballag skipa i 1932
1932 i Noreg
Grorud Idrettslag

Grorud Idrettslag er eit idrettslag heimehøyrande i bydelen Grorud i Oslo, skipa 18.mars 1918. Laget er aktivt med i fotball, tennis og turn. Tidlegare har også friidrett, futsal og skiidrett vore lagsaktivitetar.

Fotball
A-laget spelar i OBOS-ligaen (2020). Klubben har eit lag i 3. divisjon avdeling 1 (2020).

Grorud IL sitt fotballag spelte i 2018 på nivå 4 i norsk seriefotball. Inn i mellom har fyrstelaget, som spelar i gult med blå bukser, teke del i 3. divisjon/nivå 3 i seriesystemet.

Spelarstall

Oppdatert 1. juli 2020

Kjelder

grorud-il.no
Denne artikkelen bygger på «Grorud Idrettslag» frå ,  den 15. april 2018.

Bakgrunnsstoff

Idrettslag i Oslo
Øyestad IF

Øyestad Idrettsforening er eit idrettslag heimehøyrande på Øyestad i Arendal kommune, skipa i 1965 då Nedenes IL og Nidarås IL slo seg saman. Øyestad IF er aktivt med i fotball, handball, orientering og skiidrett.

Øyestad IF er særleg kjend for sitt handballag for menn. Laget vann NM-finalen 2014 med 23-22 over Bodø HK og vart norsk seriemeister bådei 2015 og 2016. ØIF spelar i svarte drakter med raude striper i trøyene.

Kjelder
 heimeside 

Idrettslag i Agder
Idrett i Arendal
Eklektisisme i musikk

Eklektisisme i musikk kan visa til den medvitne bruken av stilar frå ei anna tid eller ein annan stil enn det som ligg naturleg for komponisten. Omgrepet kan også brukast nedsetjande om musikk der komponisten nyttar andre modellar som følgje av sin eigen manglande originalitet.

Eklektisisme kan også brukast om musikk der komponisten kombinerer mange ulike stilar, som ved å bruka ein heiltonevariant av ein pentatonisk folkesong over kromatisk kontrapunkt. Ein kan også uttrykka eklektisisme gjennom å «sitera» andre komposisjonar eller variasjonar over dei.

Kjelder

 
 

Denne artikkelen bygger på «Eclecticism in music» frå ,  den 16. april 2018.  
 

Musikalske teknikkar
Hallingskarvet Skisenter

Hallingskarvet Skisenter er eit skisenter som ligg i Hol kommune i Viken fylke. Anlegget ligg på sørsida av Sudndalsfjorden, langs fylkesveg 50 og om lag 20 kilometer vest for tettstaden Hol.

Skisenteret har tre skiheisar og fleire nedfartar av ulik vanskegrad, med ei fallhøgd på omkring 510 meter.

Bakgrunnsstoff 
 Offisiell nettstad

Byggverk i Hol
Idrett i Viken
Skisenter i Noreg
Dr. Kawashima's Brain Training: How Old Is Your Brain?

Dr. Kawashima's Brain Training: How Old Is Your Brain?, kjent i Nord-Amerika som Brain Age: Train Your Brain in Minutes a Day!, er eit hjernetrimspel utvikla og utgjeve av Nintendo til Nintendo DS. Det vart utgjeve i Japan i mai 2005 og året etter i Nord-Amerika og Europa. Spelet vart tilgjengeleg på Nintendo eShop til Wii U i Japan den 3. juni 2014 og i Europa 12. juni 2014. Det var distribuert gratis fram til 30. juni 2014 i Japan og 10. juli i Europa, og har vore tilgjengeleg for kjøp i Europa sidan 25. juni 2015. Brain Training vart følgt opp av More Brain Training from Dr. Kawashima: How Old Is Your Brain? til Nintendo DS og deretter Dr. Kawashima's Devilish Brain Training: Can You Stay Focused? til Nintendo 3DS.

Brain Training er utvikla for å spelast dagleg i korte økter, i likskap med spel som Animal Crossing: Wild World og Nintendogs. Spelaren held Nintendo DS-konsollen på sida, der peikeskjermen anten ligg til høgre for høgrehendte personar eller til venstre for venstrehendte. Spelet blir utelukkande styrt av peikeskjermen og mikrofonen, og spelaren svarer på oppgåver anten ved å skrive på skjermen eller snakke til mikrofonen. Brain Training inneheld fleire typar aktivitetar, mellom anna matematiske spørsmål, stroop-testar og sudoku-oppgåver, med mål om å stimulere ulike område av hjernen. Før ein kan byrje på spelet, må ein gje informasjon om kva hand ein skriv med og fødselsdato. Spelaren løyser deretter tilfeldige oppgåver slik at spelet kan avgjere forma til hjernen til spelaren. Denne presenterer spelet som ein alder, «Brain Age», som kan spenne frå 20 til 80 år avhengig av korleis spelaren presterer. Etter at spelaren har fått tildelt ein hjernealder, blir tre modi låst opp: Snøgt spel, dagleg trening og sudoku. I snøgt spel kan spelaren øve på tilgjengelege spel utan å få nokon poengsum. I dagleg trening kan spelaren måle alderen på hjernen sin eller fullføre tilgjengelege øvingar for å få poeng som blir registrert for dagen. I den tredje modusen, sudoku, kan spelaren løyse mellom hundre sudoku-oppgåver.

Brain Training vart marknadsført som ein del av Touch! Generations-serien, ein serie av spel retta mot grupper som tradisjonelt ikkje speler dataspel. Spelet har vore ein kommersiell suksess og har selt over 19 millionar kopiar. Det har vore enkelte kontroversar om den vitskaplege effektiviteten til spelet.

Referansar

Bakgrunnsstoff 
Nordamerikansk nettstad

Dataspel frå 2005
Hjernetrimspel
Nintendo DS-spel
Virtual Console-spel til Wii U
More Brain Training from Dr. Kawashima: How Old Is Your Brain?

More Brain Training from Dr. Kawashima: How Old Is Your Brain?, kjent i Nord-Amerika som Brain Age 2: More Training in Minutes a Day!, er eit hjernetrimspel utvikla og utgjeve av Nintendo til Nintendo DS. Det vart utgjeve i Japan i desember 2005 og i 2007 i Europa og Nord-Amerika. Spelet er ein oppfølgjar til Dr. Kawashima's Brain Training: How Old Is Your Brain? 
Det vart marknadsført som ein del av Touch! Generations-serien, ein serie av spel retta mot grupper som tradisjonelt ikkje speler dataspel. More Brain Training har vore ein kommersiell suksess og har selt over 14 millionar kopiar.

More Brain Training er i likskap med forgjengaren laga for å spelast i korte økter kvar dag, og inneheld fleire aktivitetar med mål om å stimulere ulike område av hjernen til spelaren. Dei fleste aktivitetane er nye i høve til det førre spelet, og femner mellom anna oppgåver basert på veksling av pengar, pianospel og stein, saks, papir. Spelaren kan samle stempel ved å fullføre øvingar, og berre eitt stempel kan samlast per dag. Når eit fastsett tal på stempel er registrert, blir nye øvingar og funksjonar tilgjengelege i spelet.

Før spelet byrjar, må spelaren lage ein profil og deretter fullføre tre tilfeldige øvingar for at spelet kan avgjere forma til hjernen til spelaren. Denne forma presenterer spelet som ein alder, «Brain Age», som kan spenne frå 20 til 80 år avhengig av korleis spelaren greier seg. Ein alder av 20 år er den lågaste det er mogeleg å oppnå, og indikerer at hjernen til spelaren er like næm som den til ein gjennomsnittleg 20-åring. Etter at spelaren har fått tildelt ein hjernealder, blir tre modi låst opp: Snøgt spel, dagleg trening og sudoku. I snøgt spel kan spelaren øve på tilgjengelege spel utan å få nokon poengsum. I dagleg trening kan spelaren sjekke alderen på hjernen sin eller fullføre tilgjengelege øvingar for å få ein poengsum som blir lagra for den gjeldande dagen. Her finst det også ein meir endefram variant av Dr. Mario, som er tilpassa kontroll med peikeskjerm. I den tredje modusen, sudoku, kan spelaren løyse mellom hundre sudoku-oppgåver.

Referansar

Bakgrunnsstoff 
Nordamerikansk nettstad

Dataspel frå 2005
Hjernetrimspel
Nintendo DS-spel
Hovudseriefinalen i fotball 1956

Hovudseriefinalen i fotball 1956 fann stad på Ullevål stadion i Oslo sundag 3. juni 1956, med 26 364 tilskodarar på tribunane. Dei to finalistane, Fredrikstad Fotballklubb og Larvik Turn, hadde vunne kvar si avdeling av Hovudserien 1955/56. Til liks med året før lukkast Larvik Turn sikre seg seriemeistertittelen etter finalesiger over Fredrikstad FK, denne gongen med sifra 3-2.  

Fredrikstad var utpeikt til favoritt og senterløpar Henry Johannessen gav laget leiinga då han «beinet ballen inn» i det 14. minutt. Sju minuttar seinare utlikna Larvik Turn ved Per Ljostveit som «knallet ballen inn i hjørnet». Få minuttar etter vart Turn-kaptein Asbjørn Hansen skadd og Kjell Johansen tok plass i Turn-forsvaret. Straks før pause vart også FFK sin kaptein Erik Holmberg skadd og vart erstatta av Hans Jakob Mathisen. Fem minutt ut i andre omgang sende så Reidar Kristiansen FFK på ny i leiinga på straffespark. Kort etter fekk Larvik Turn balanse i målprotokollen gjennom eit omdiskutert sjølvmål. Sigersmålet til Larvik Turn kom i det 70. minutt då Ljostveit gjorde eit «lynrapt gjennombrudd og skjøt velplasert (sic) og hardt i hjørnet».

Larvik Turn sitt vinnarlag bestod av målvakt Thor Kristiansen, backane Ragnar Olsen og Harry Boye Karlsen, halfane Einar Danielsen, Asbjørn Hansen, Øivind Johansen og løparrekka Erling Mathiesen, Gunnar Thoresen, Reidar Sundby, Per Ljostveit og Marcus Borgersen.

Fredrikstad FK stilte med Per Mosgård i mål, backane Roar Johansen og Åge Spydevold, halfane Leif Pedersen, Erik Holmberg, Reidar Kristiansen og løparane Bjørn Borgen, Arne Pedersen, Henry Johannessen, Tore Nilsen og Willy Olsen.

Kjelder
Arbeiderbladet 4. juni 1956

Fotball i Noreg i 1956
Per Ljostveit

Per Ljostveit () var ein norsk fotballspelar som spelte på Larvik Turn som var med å vinne hovudseriefinalen i 1955 og i 1956.

Ljostveit var indreløpar på Larvik Turn sitt sterke lag midt på 1950-talet. Saman med dei andre i Turns indretrio i løparrekka, Gunnar Thoresen og Reidar Sundby, danna dei laget sin beste lagdel. Dei var mellom anna særleg avgjerande då Larvik Turn vann 3-2 over Fredrikstad FK i hovudseriefinalen 3. juni 1956, der Ljostveit skåra to av måla og vart matchvinnar. Derimot makta dei ikkje å hindre tap mot Skeid i NM-finalen 1956, på Ljostveit sin bursdag.

Frå 30. mai 1954 til 30. mai 1956 spelte Ljostveit sju landskampar for Noreg. Hans einaste landslagsmål kom då han utlikna til 1-1 mot Danmark i Malmö 4. juni 1954, ein landskamp i det svenske fotballforbundet si 50-års jubileumsturnering, eit oppgjer som elles enda med norsk siger 2-1 etter ekstraomgangar.

Kjelder
eu-football

Norske landslagsspelarar i fotball
Larvik Turn-spelarar
Cytidintrifosfat

Cytidintrifosfat (CTP) er eit nukleosidtrifosfat med basen cytosin. Det vert nytta til syntesen av nukleinsyrer. Under laginga av fosfatidylkolin, det mest talrike fosfolipidet i eukaryotiske membranar, går cytidintrifosfat saman med fosfokolin for å laga cytidindifosfat-kolin. Denne prosessen vert katalysert av fosfokolin cytidylyltransferase.

Enzymet cytidintrifosfatsyntase katalyserer det fartsavgrensande steget i laginga av cytidintrifosfat frå botnen av.

Kjelder 

Nukleotid
Pyrimidin
Folldal Idrettsforening

Folldal Idrettsforening er eit idrettslag frå Folldal i  Innlandet, stifta i 1916. Laget er aktivt med i fotball, handball, orientering, ski og skiskyting. Folldal IF stiller i kvite drakter.

Folldal IF arrangerte NM i skiskyting 2007, der mellom andre Tora Berger, Ole Einar Bjørndalen og Emil Hegle Svendsen vann NM-gull.

Kjelder
 heimeside 

Idrettslag i Innlandet
Folldal kommune
Teie Idrettsforening

Teie Idrettsforening er eit idrettslag på Nøtterøy i Færder kommune i Vestfold og Telemark, stifta 4. august 1924. Laget er aktivt med i fotball, friidrett og handball. Teie IF spelar i blått og gult. Teie IF sitt lagshus og fotballbane (Hovedbanen) ligg i Teie idrettspark. Handballaga spelar sine kampar i Nøtterøyhallen.

Fotballaget til Teie IF har, unnatak for 1996-sesongen, alltid delteke på nivå fire eller lågare i det norske seriesystemet.

Kjelder
 heimeside

Idrettslag i Færder
Idrettslag skipa i 1924
1924 i Noreg
Khazir

Khazir (arabisk الخازر) er ei elv i Nord-Irak, ei sideelv til Store Zab frå høgre.

Geomorfologi
Området kring Khazir er geologisk aktivt og kryssar tre antiklinar frå nord til sør og dette har stor effekt på elveleiet. Nedslagsfeltet til elva er 2 900 km². Kvart år vert grunnvasspegelen fyllt opp med 111,6 mm nedbør i året og regionen vert rekna som frodig.

Historie
Ved M'lefaat har ein fune spor etter ei liten landsby av jeger-samlarar datert til 9000-talet fvt. og vert rekna som ein del av førkeramisk yngre steinalder A i Levanten.
Seinare var elva ein del av vatninga til den assyriske byen Nimrud.
Dei hellenistiske grekarane kalla elva Boumelus og ho var åstad for eit slag mellom Aleksander den store og Darius av Persia.

I august 686 evt. var elva åstad for eit slag mellom armeane til Ibrahim ibn al-Ashtar og Ubayd Allah ibn Ziyad, under opprøret til Mukhtar al-Thaqafi. Den 25. januar 750 vart slaget ved Zab utkjempa i nærleiken.

I 2014, etter amerikanske fly hadde utført bombeåtak, trekte IS-styrkar seg attende til Khazir, der dei øydela bruer som amerikanarane hadde bygd ti år tidlegare.

Kjelder
Denne artikkelen bygger på «Khazir River» frå ,  den 17. april 2018. 
 oppgav desse kjeldene:

Elvar i Irak
Elvar i Kurdistan
Tigris
Geografi i Irakisk Kurdistan